Щысэхэм нафэ къашIы а зы гущыIалъэхэм масдар шъуашэри, глаголым ишъхьэ шъуаши къазэрэщатырэр, зэрэзэтекIхэрэр глаголым ишъхьэ шъуашэ зэрыт уахътэр ары ныIэп. «Адыгабзэм изэхэф гущыIалъэ» масдарым дакIоу блэкIыгъэ уахътэр ыкIи «Адыгэ-урыс гущыIалъэм» масдарым дакIоу мы охътэ шъуашэр къащаты. Ар къызхэкIрэр апэрэ гущыIалъэм иавторэу КIэрэщэ Зайнаб масдар шъуашэр глагол пстэумэ яIэн ылъэкIынэу зэримылъытэрэр, ащ пае блэкIыгъэ уахътэм глаголым ишъуашэхэр нахь икъоу къырыбгъэлъэгъоныр нахь тэрэзэу къызэрэхихыгъэр ыкIи ятIонэрэ гущыIалъэм иавторэу ЗекIогъу Уцужьыкъо глаголэу ылъытэрэр мы охътэ шъошэ закъом итхэр арэу зэрэщытыр ары.